OpenLLM-France/wikimedia huggingface dataset:
# Guerau de Queralt i de Rocabertí

Guerau de Queralt i de Rocabertí ? - 1393 o 1397) va ser un noble català. Era el segon fill de Pere V de Queralt i de Castellnou. Va ser senyor de diversos llocs durant el segle XIV: d'herència va obtindre la senyoria de Ceret, així com drets a Castellnou i al vescomtat de Rocabertí. Quan es va casar amb Beatriu d'Olzinelles va aconseguir els castells de Cànoves i de Catllar, mentre que el seu germà Dalmau I li empenyorava Vespella el 1380. Per banda de la Corona, va comprar Pallerols, Sant Antolí, Timor i Gàver, però la resistència dels seus habitants va tractar la reincorporació sota domini reial. El 1385 compra Montmaneu i la Panadella, que li són presos quan es crea el comtat de Cervera. El 1378 va acudir al servei del rei de Xipre amb 250 llancers. El 1383, combat el comte de Prades junt Pere VI de Queralt i de Pinós, nebot seu. Amb el rei de Castella va servir a la guerra de Portugal, mentre que amb l'infant Martí va combatre a la guerra de Sicília. Va ser conseller de l'infant Joan, que l'armà cavaller el 1387; procurador de l'infant Martí a Castella; mariscal general i castellà de la Vall d'Aran i lloctinent de conestable i senescal de Catalunya. Es va interessar per l'alquímia i la literatura, tot dedicant unes cobles al rei Pere III.

## Referències

* ↑ «Guerau de Queralt i de Rocabertí». Gran Enciclopèdia Catalana. Barcelona: Grup Enciclopèdia Catalana.
* ↑ Ferrer i Mallol, Maria Teresa. Entre la paz y la guerra: la Corona catalono-aragonesa y Castilla en la Baja Edad Media (en castellà). Editorial CSIC, 2005, p. 519. ISBN 8400083881.
# Gridr (satèl·lit)

Gridr (Saturn LIV), conegut originalment com a S/2004 S 20, és un satèl·lit natural de Saturn. El seu descobriment va ser anunciat per Scott S. Sheppard, David C. Jewitt i Jan Kleyna el 7 d'octubre de 2019 a partir d'observacions realitzades entre el 12 de desembre de 2004 i el 22 de març de 2007. Va rebre la seva designació permanent el juny de 2021. El 24 d'agost de 2022, va rebre el nom oficial de Gríðr, un jötunn de la mitologia nòrdica. SÉs la mare de Víðarr el silenciós i la consort d'Odin. Ella va advertir a Thor sobre la traïció de Geirröðr i el va equipar amb el seu cinturó de força, el seu guant de ferro i el seu bastó Gríðarvöl (bastó de Gríðr).
Gridr té uns 4 quilòmetres de diàmetre i orbita Saturn a una distància mitjana de 19,418 Gm en 1010,55 dies, amb una inclinació de 163° respecte a l'eclíptica, en direcció retrògrada i amb una excentricitat de 0,197.

## Referències

* 1 2 «MPEC 2019-T126 : S/2004 S 20» (en anglès). minorplanetcenter.net. [Consulta: 24 juny 2023].
* ↑ «M.P.C. 132212» (en anglès). Minor Planet Center. International Astronomical Union, 01-06-2021. [Consulta: 24 juny 2023].
* ↑ «Names Approved for 10 Small Satellites of Saturn» (en anglès). usgs.gov. USGS, 24-08-2022.
* ↑ Lindow, John. Oxford University Press. Norse Mythology: A Guide to Gods, Heroes, Rituals, and Beliefs (en anglès), 17 d'octubre de 2002, p. 149. ISBN 978-0-19-983969-8.
# Cultura tiahuanaco

La cultura tiahuanaco és una cultura arqueològica que es va desenvolupar als actuals estats de Bolívia, Perú i Xile entre els anys 1580 aC i 1187 dC. La seva àrea d'influència, visible en objectes amb una peculiar iconografia, comprèn la conca del llac Titicaca com a regió nuclear, des d'on es distribueix cap a les valls i costa de l'oceà Pacífic per l'oest, la regió del Chapare per l'est, l'altiplà bolivià meridional i l'oasi de Sant Pere d'Atacama pel sud. La seva capital i principal centre religiós va ser la ciutat de Tiwanaku, situada en les riberes del riu homònim, a pocs quilòmetres al sud del llac Titicaca, en l'actual departament bolivià de La Paz.
# Yeovil

Yeovil és una ciutat del Comtat de Somerset (Anglaterra). Té 41.871 habitants segons el cens del 2001 i es va estimar que el 2006 tenia 42.500. L'equip de futbol més representatiu de la ciutat és el Yeovil Town FC que juga a la League One.

## Enllaços externs

* Yeovil al Open Directory Project Arxivat 2009-11-24 a Wayback Machine. (anglès)
# Metro de Málaga

Metro de Màlaga (oficialment en castellà Metro de Málaga) és una xarxa en construcció de ferrocarril metropolità de tipus lleuger a la ciutat andalusa de Màlaga.
El projecte definitiu de construcció del metro es va aprovar a l'abril de 2005 per part de la Junta de Andalucía, incloent algunes petites modificacions amb respecte al projecte inicial. El 17 de novembre de 2005, la Junta va presentar el projecte constructiu de la línia 2. Aquest projecte no inloia el tram inicial de la línia (des del centre a la Málaga - María Zambrano) a causa d'alguns aspectes que no van ser resolts fins al juliol de 2010.

## Referències

* ↑ «Junta y Consistorio acuerdan el trazado y sistema constructivo del tramo del centro» (en castellà). La Opinión de Málaga. [Consulta: 21 juliol 2010].
# Peetz

Peetz és una població dels Estats Units a l'estat de Colorado. Segons el cens del 2000 tenia 227 habitants.

## Demografia

Segons el cens del 2000, Peetz tenia 227 habitants, 90 habitatges, i 63 famílies. La densitat de població era de 461,3 habitants per km².
Dels 90 habitatges en un 31,1% hi vivien nens de menys de 18 anys, en un 54,4% hi vivien parelles casades, en un 8,9% dones solteres, i en un 30% no eren unitats familiars. En el 25,6% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,06.
Per edats la població es repartia de la següent manera: un 30,4% tenia menys de 18 anys, un 4,8% entre 18 i 24, un 26,4% entre 25 i 44, un 18,5% de 45 a 60 i un 19,8% 65 anys o més.
L'edat mediana era de 37 anys. Per cada 100 dones de 18 o més anys hi havia 102,6 homes.
La renda mediana per habitatge era de 42.083 $ i la renda mediana per família de 47.614 $. Els homes tenien una renda mediana de 31.875 $ mentre que les dones 21.667 $. La renda per capita de la població era de 19.172 $. Entorn del 4,5% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peetz». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ «Geographic Comparison Table- Peetz». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Cártama

Cártama és un municipi d'Andalusia, a la província de Màlaga. Consta d'11 nuclis de població, tot destacant Cártama Pueblo, Estación de Cártama, El Sexmo, la Sierra de Gibralgalia, Loma de Cuenca, Nueva Aljaima, Ampliación de Cártama, etc.

## Economia

En l'actualitat és una ciudat perifèrica de la capital, i la seva economia es basava en el cultiu de cítrics, una gran empresa càrnia, una gran embranzida de les empreses de construcció iderivats, també existeix comerç local afavorit per la seva situació de cruïlla de camins.

## Història

Ciutat molt antiga que es remunta als fenicis, en l'antiguitat va tenir certa rellevància. Abunden les restes arqueològiques especialment romanes. Punt final del tram navegable del riu Guadalhorce. Va tenir un port fluvial en època romana. Hi ha restes d'un castell àrab.

## Cultura

La patrona del municipi és la Verge dels Remeis, situada en l'ermita del mateix nom, amb gran devoció entre els habitants. L'ermita de La nostra Senyora dels Remeis, a Cártama, és un excel·lent exemple d'imbricació social i religiosa que arrenca en els moments posteriors a la conquesta cristiana (1485), que se situen els llegendaris fets de la troballa de la Verge en el lloc, que es consolida definitivament quan sorgeix la advocación a La nostra Senyora dels Remeis, amb motiu de l'epidèmia de 1579, i que arriba fins a l'actualitat que la devoció roman viva i amb gran repercussió en la comarca. La festivitat, de La nostra Senyora dels Remeis se celebra en el mes d'abril.
# Zífid de quatre dents

Els zífids de quatre dents (Berardius) són un gènere de tres espècies de zífids: el zífid de quatre dents meridional (Berardius arnuxii), el zífid de quatre dents septentrional (Berardius bairdii) i el zífid de quatre dents petit (B. minimus). Les dues espècies són tan similars que alguns científics consideren la seva separació en diverses espècies com a anomalia històrica. Són els zífids més grossos i a vegades se'ls anomena zífids gegants.

## Referències

* ↑ «A study of the genus Berardius McCann, 1975». Scientific Reports of the Whales Research Institute, Vol 27, 111-137.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Jabal Abd al-Aziz

El mont Abd al-Aziz (àrab: جبل عبد العزيز, Jabal ʿAbd al-ʿAzīz) és una cresta muntanyosa situada al al nord-est de Síria. Es troba al sud-oest de la governació d'Al-Hasakah, a uns 35 km a l'oest-sud-oest de la ciutat de Hasakah. La muntanya s'estén d'est a oest i té una longitud de 85 km, una amplada de 15 km i una àrea de 84.050 hectàrees. Jàbal Abd-al-Aziz consisteix en una sèrie de turons i valls, amb altituds que oscil·len entre els 350 i els 920 metres.
La muntanya pren el seu nom d'Abdul Aziz, descendent d'Abdul-Qadir Gilani i comandant militar de l'exèrcit de Saladí que va ocupar la muntanya i la va fortificar. L'antic nom de la muntanya era al-Hiyal (àrab: الحيال, al-Ḥiyāl).

## Geografia

La muntanya s'estén d'est a oest i té una longitud de 85 km, una amplada de 15 km i una superfície de 84.050 hectàrees. Jabal Abd al-Aziz consta d'una sèrie de turons i valls amb altures que van dels 300 als 932 metres. És l'única elevació topogràfica del nord-est de Síria. L'elevació topogràfica dins l'estat sirià més propera són les muntanyes Bixri al sud-oest.

## Població

A l'època otomana, la zona estava poblada provisionalment per pastors àrabs nòmades que vagaven per les planes àrides entre la carena de la muntanya i la zona de Mardin (ara a Turquia). Amb l'establiment post-otomà de la frontera siro-turca i la creixent promoció de l'agricultura sedentària per part de les autoritats colonials i estatals, aquestes tribus van començar a veure's obligades a establir-se permanentment durant el mandat francès, amb el primer assentament permanent establert a la dècada de 1950. Des de l'any 2007, hi ha una vintena de pobles i una trentena d'assentaments agrícoles més petits escampats pels peus del Jabal Abd al-Aziz amb una població total d'entre 13.000 i 15.000 persones. Tots els habitants de la zona són àrabs de la tribu Baqqarat al-Jabal, llevat d'un poble que és de la tribu Sayyad (que s'ha integrat amb la primera). És una de les zones més pobres de Síria, en gran part a causa de les condicions àrides i agreujada per les restriccions d'ús del sòl al voltant de la reserva natural establerta a la muntanya. Molts habitants han emigrat a la ciutat de Hasakah i a la ciutat propera de Tall Tamer per buscar millors condicions de vida.

## Història

El maig de 2015 les forces kurdes de la Unitats de Protecció Popular (YGP, en les seves sigles en kurd) van expulsar de la muntanya les forces de l'Estat Islàmic de l'Iraq i el Llevant (ISIL) que l'havien ocupat fins llavors.

## Referències

* 1 2 Barazangi i Brew, 2001, p. 575.
* ↑ Barazangi i Brew, 2001, p. 579.
* ↑ Chatelard, Géraldine «Jebel Abdel Aziz Protected Area (Northeastern Syria), Socioeconomic Assessment». HAL, 28-01-2009.
* ↑ «Kurdish fighters expel ISIS radicals from major stronghold in Syria» (en anglès). AraNews, 21-05-2015. Arxivat de l'original el 2020-08-15. [Consulta: 17 novembre 2021].

## Vegeu també

* Jabal Sinjar

## Bibliografia

* Barazangi, Muawia; Brew, Graham «Tectonic and Geologic Evolution of Syria». GeoArabia [Bahrein], 6, 4, 2001.
# Lluís Guri i Lázaro

Lluís Guri i Lázaro (Arenys de Mar, 5 de febrer de 1948) és un exfutbolista català de la dècada de 1970.
Començà a practicar el futbol a l'infantil i juvenil dels Germans Gabrielistes i a continuació al CF Arenys de Mar, club on arribà al primer equip la temporada 1967-68. L'any 1968 fou fitxat pel RCD Espanyol. Formà part de l'equip Amateur del club i també fou cedit a l'EC Granollers, el CF Gavà, el CF Badalona i el Rayo Vallecano, aquest darrer a segona divisió. Amb el primer equip de l'Espanyol només disputà quatre partits a primera la temporada 1973-74, en la qual marcà dos gols. L'any 1974 fou traspassat al Llevant UE, on jugà durant tres temporades, una d'elles a segona divisió. El 1977 fou fitxat per la UE Sant Andreu, club on jugà durant set temporades, convertint-se en una institució del club. Es retirà a la UE Vilassar de Mar, on encara jugà sis temporades.

## Referències

* ↑ «Luis Guri Lazaro». Mundo Deportivo, 25-08-1967. [Consulta: 9 abril 2017].
* 1 2 3 4 5 «Fitxa a CF Gavà». CF Gavà. Arxivat de l'original el 2017-04-20. [Consulta: 9 abril 2017].
* ↑ «Galeria de figuras». Mundo Deportivo, 23-12-1973. [Consulta: 9 abril 2017].
* 1 2 3 «Guri, Pepín y Romero: la veterania recaló en el San Andrés». Mundo Deportivo, 27-08-1977. [Consulta: 9 abril 2017].
* 1 2 3 4 «Guri, una institución en Sant Andreu». Mundo Deportivo, 07-01-1982. [Consulta: 9 abril 2017].
* ↑ «Tanco y Guri». Mundo Deportivo, 24-06-1972. [Consulta: 9 abril 2017].

## Enllaços externs

* Lluís Guri i Lázaro a BDFutbol
# Hierophis

Hierophis és un gènere de serps de la família Colubridae que inclou tres espècies pròpies del Mediterrani europeu.

## Taxonomia

* Hierophis cypriensis
* Hierophis gemonensis
* Hierophis viridiflavus

## Referències

* ↑ Reptile Database
# Pedrós

«Pedrós» té aquests significats:
* Toponímia:
** Pedrós (partida), partida de l'Horta de Lleida, que pertany a la ciutat de Lleida
** Pedrós (Santa Maria de Merlès), masia al terme municipal de Santa Maria de Merlès (Berguedà)
** El Pedrós (Castellterçol), masia al nord-oest del terme municipal de Castellterçol (Moianès)
** El Pedrós (Collsuspina), edifici casa al terme de Collsuspina (Moianès)
** Casanova de Pedrós, casa al terme de Collsuspina (Moianès)
** Pic Pedrós, muntanya al sud-oest del Massís del Carlit, al límit en el terme comunal d'Enveig, de l'Alta Cerdanya, a la Catalunya del Nord
** Puig Pedrós, diversos indrets
** Sant Amanç de Pedrós, església a prop del mas Pedrós al terme municipal de Santa Maria de Merlès (Berguedà)
** Serra de Pedrós, serra entre els municipis d'Artesa de Segre i d'Oliola a la comarca de la Noguera
** Serrat del Pedrós, serra al municipi de la Vall de Bianya a la comarca de la Garrotxa
** Tossal de Pedrós, muntanya al municipi d'Albatàrrec, a la comarca catalana del Segrià
* Biografies:
** Alexandre Pedrós i Abelló (Barcelona, 1940- 2010), economista i polític català
** Dolors Pedrós Company (Carcaixent, 1955), editora valenciana, gerent d'Edicions 96 des dels seus inicis
** Jaume Pedrós (la Fuliola, 1958/59 - 2017), dibuixant català
** Ramon Pedrós Martí (Lleida, 1947 - Cambrils, 2021), periodista, editor, poeta, assagista i professor universitari català
** Xavier Pedrós i Cortasa (la Sentiu de Sió, Noguera, 1955), diplomat en sociologia i diplomat en magisteri, president de la Fundació Marianao
# GuixSD

Guix System Distribution ("distribució de sistema Guix"), abreujat GuixSD és una distribució de GNU/Linux centrada en el gestor de paquets GNU Guix Com a nucli, actualment utilitza Linux-libre, però s'està treballant perquè en el futur també pugui utilitzar GNU Hurd. El 3 de febrer del 2015, aquesta distribució es va afegir a la llista de distribucions lliures de GNU/Linux de la Free Software Foundation.

## GNU Guix

GuixSD es basa en GNU Guix, un gestor de paquets i de configuracions del sistema que és purament funcional i que es deriva de Nix. Totes les receptes de paquet, així com la configuració sencera del sistema, s'escriuen en llenguatges dedicats declaratius basats en Guile Scheme, la implementació de GNU Guile del llenguatge Scheme.

## GNU Shepherd

Com a sistema d'inicialització, GuixSD utilitza GNU Shepherd, que també és desenvolupat pel projecte Guix i utilitza GNU Guile. Abans es deia "dmd" ("Daemon managing Daemons" o "Daemons-managing Daemon": "dèmon que gestiona dèmons"). Es va dissenyar per funcionar amb GNU Hurd, però després GuixSD el va adoptar.

## Referències

* ↑ «What to call Guix?». gnu-system-discuss, 15-01-2015.
* ↑ «List of Free GNU/Linux Distributions». [Consulta: 3 febrer 2015].
* ↑ «Guix: A New Package Manager & GNU Distribution». Phoronix. [Consulta: 3 febrer 2015].
* ↑ «FSF adds Guix System Distribution to list of endorsed distributions». Free Software Foundation, 03-02-2015. [Consulta: 3 febrer 2015].
* ↑ «GNU Shepherd». GNU project. [Consulta: 12 febrer 2016].

## Enllaços externs

* GuixSD - Lloc web oficial
# Crotteux

Crotteux és una part de l'antic municipi Mons-Crotteux de Bèlgica a la província de Lieja. L'1 de gener de 1977 va escindir-se en Crotteux que fusionà amb Grâce-Hollogne i Mons-lez-Liège que fusionà amb Flémalle.
Durant la primera meitat del segle xx, tenia un circuit per a curses ciclistes que tenia una certa reputació als campionats de Bèlgica.

## Fills predilectes de Mons-Croteux

* Louis-Joseph Antoine (1846-1912), dit el remeier, fundador d'una religió: el culte Antoiniste
* François Neuville (1912 - 1986), ciclista
# Àcid densipòlic

L'àcid densipòlic, de nom sistemàtic àcid (9Z,12R,15Z)-12-hidroxioctadeca-9,15-dienoic, és un àcid carboxílic amb de cadena lineal amb devuit àtoms de carboni, un grup funcional hidroxil, ${\ce {C-OH}}$, al carboni 12, i dos dobles enllaços als carbonis 9 i 15, la qual fórmula molecular és ${\ce {C18H32O3}}$. En bioquímica és considerat un àcid gras rar, ja que només se'l troba en algunes plantes del gènere Physaria.
Fou aïllat per primera vegada de l'oli de les llavors de la planta Lesquerella densipila, que en conté entre un 33,7 i un 50 % per C.R. Smith i col·laboradors el 1962. Posteriorment s'ha aïllat també de l'oli de les llavors de Lesquerella perforata (46,2 %); Lesquerella stonensis (46,1 %); Lesquerella lyrata (43,4 %) i altres dels gèneres Lesquerella (actualment del gènere el Physaria) en menor proporció.

## Referències

* ↑ Smith, C. R.; Wilson, T. L.; Bates, R. B.; Scholfield, C. R. «Densipolic Acid: a Unique Hydroxydienoid Acid from Lesquerella densipila Seed Oil1a» (en anglès). The Journal of Organic Chemistry, 27, 9, 01-09-1962, pàg. 3112–3117. DOI: 10.1021/jo01056a031. ISSN: 0022-3263.
* ↑ «PlantFAdb: 12-OH-18:2-delta-9c,15c; Densipolic acid; 9,15-Octadecadienoic acid, 12-hydroxy-, (Z,Z)-; Densipolic acid, 12-hydroxy-cis-9,cis-15-octadecadienoic acid». [Consulta: 11 maig 2018].
# Microspathodon dorsalis

Microspathodon dorsalis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 31 cm de longitud total.

## Distribució geogràfica

Es troba des del Golf de Califòrnia fins a l'Illa Malpelo (Colòmbia), incloent-hi les Illes Revillagigedo i les Illes Galápagos.

## Referències

* 1 2 FishBase (anglès)
# Iuri Lujkov

Iuri Lujkov (rus: Ю́рий Миха́йлович Лужко́в) (Moscou, 21 de setembre de 1936 - Múnic, 10 de desembre de 2019) va ser un polític rus que fou alcalde de Moscou entre 1992 i 2010. Fou també vicepresident i cofundador del partit Rússia Unida. Durant el seu mandat l'economia de Moscou millorà de forma significativa sobretot arran de grans projectes urbanístics com un nou districte financer. Fou acusat de corrupció, destrucció d'edificis històrics i d'una mala gestió del trànsit així com dels problemes de contaminació especialment arran dels Incendis de Rússia de 2010. El 28 de setembre de 2010 fou acomiadat del seu càrrec mitjançant un decret firmat pel President de Rússia Dmitri Medvédev, suposadament arran d'un conflicte personal entre els dos dirigents.

## Referències

* ↑ «El alcalde de Moscú, despedido tras 18 años de cargo» (en castellà). [Consulta: 11 desembre 2019].
# Península de Mani

Mani (grec: Μάνη) és una de les tres penínsules meridionals del Peloponès. Situada al mig de les tres, la punta forma el cap Tenaro (o Matapan), que és l'extrem sud del continent europeu.
És molt abrupta i constituïda per muntanyes que s'endinsen en el mar; a l'est en les aigües del golf de Lacònia i a ponent en les del golf de Messènia. La costa és plena de petites cales i platges verges i poc concorregudes així com d'alguns penya-segats.
Degut a la seva orografia que en fa difícil l'accés, mai va patir l'ocupació otomana. Tanmateix, els seus nuclis de població -molt disseminats- es caracteritzen per l'existència de múltiples (unes 800) torres (pírgoi) que cada família aixecava segons les seves possibilitats, per defensar-se de les altres famílies veïnes. També s'hi troben moltes esglesioles romanes d'Orient, algunes de les quals guarden notables pintures al fresc, encara que hi ha forces dificultats per accedir al seu interior.
A Mani hi van trobar refugi els últims espartans, foragitats de la seva ciutat, i al llarg de la història ha sigut terra de mariners, pirates i guerrillers, molts d'ells importants protagonistes de la Guerra d'independència grega, durant la primera meitat del segle xix. Després de la Revolta d'Orlov va obtenir autonomia, sent governada per un bei propi.

## Referències

* ↑ «Península de Mani». Gran Enciclopèdia Catalana. Barcelona: Grup Enciclopèdia Catalana.
* ↑ Leigh Fermor,, Patrick. Mani -- Travels in the Southern Peloponnese (en anglès). John Murray, 1958, p. 48.
# Grimpa-soques del Planalto

El grimpa-soques del Planalto (Dendrocolaptes platyrostris) és una espècie d'ocell sud-americana pertanyent al gènere Dendrocolaptes. Pobla les selves tropicals i subtropicals del nord-est argentí, el Paraguai i el Brasil.
# Croats de Bòsnia i Hercegovina

Els croats de Bòsnia i Hercegovina (en croat singular: Bosanskohercegovački Hrvat; plural: Bosanskohercegovački Hrvat; pronunciat: Bosanski Jrvat i Bosanski Jrvati) són un poble del grup dels eslaus del sud, a la península Balcànica.
Són originaris de Bòsnia i Hercegovina, raó per la qual sovint se'ls coneix com a bosniocroats.

## Referències

* ↑ U BiH ima 48,4 posto Bošnjaka, 32,7 posto Srba i 14, 6 posto Hrvata (Article on the preliminary report of 2013 census)
# Évian-les-Bains

Évian-les-Bains és un municipi francès situat al departament de l'Alta Savoia i a la regió d'Alvèrnia-Roine-Alps. Està agermanat amb Benicàssim.